system
Răspunde în limba română, în stilul Wikipedia, cat mai corect gramatical.
user
Ce poți spune despre Comuna Olteni, Teleorman?
assistant
Olteni este o comună în județul Teleorman, Muntenia, România, formată din satele Olteni (reședința) și Perii Broșteni.

Comuna Olteni este situată la intersecția căii ferate București-Roșiori-Craiova cu șoseaua națională Alexandria-Pitești. Prin sat trece râul Teleorman.
Comuna Olteni - Județul Teleorman, este menționată pentru prima dată în "Cronica Bălenilor".
La început au existat cătunul Drogobostea, cătun pe care Neagoe Basarab i l-a dat în proprietate banului Costea (menționare făcută în limba slavonă în anul 1515).

Satul Peri se află la cățiva kilometri distanță de centrul comunei. Denumirea lui veche: Perii Râioși.

Cel mai nou sat îl reprezintă Olteni. Numele lui se datorează familiilor unor panduri ai lui Tudor Vladimirescu care s-au adăpostit aici. Satul este cadastrat astăzi la fel ca în a doua jumătate a secolului al XIX-lea.

Prima hartă a comunei datează din anul 1881. În acest an, fiica boierului Dumitru Bădulescu urma să se căsătorescă. Satul nu avea încă biserică, așa că boierul a construit una. Hramul Bisericii este Sf Dumitru, după numele acestuia, iar portretul lui este la loc de cinste.
Dumitru Bădulescu a avut un singur urmaș: Maria Bădulescu. După ce s-a căsătorit, ea a trăit la Iași și a lucrat la Academia Română.

Echipa de oină, înființată cu mulți ani în urmă, a adus multe medalii de aur și argint, multe cupe județene sau naționale și a creat sportivi de performanță, care acum se află la cluburi renumite din țară.

Pe timpul comunismului, în Olteni se aflau: raionul, o crescătorie de pui, o fabrică de pâine și una de confecții.

După 1989 au rămas crescătoria de pui, fabrica de pâine s-a transformat într-o fabrică de pufarine, iar fabrica de confecții a fost preluată de o faimoasă firmă de lenjerie intimă.

Înainte de 1989, policlinica avea o secție de TBC și una de nașteri. Acum există numai un cabinet medical individual.

În centrul satului se află o biserică (1881), grădinița, școala generală cu clasele I-VIII, poliția, poșta, primăria, un azil de bătrâni și un sediu CEC. Liceul din sat este unul teoretic și are 9 clase de elevi pentru cei 4 ani de studiu.

Demografie 

Conform recensământului efectuat în 2021, populația comunei Olteni se ridică la 3.013 locuitori, în scădere față de recensământul anterior din 2011, când fuseseră înregistrați 3.289 de locuitori. Majoritatea locuitorilor sunt români (89,25%). Din punct de vedere confesional, majoritatea locuitorilor sunt ortodocși (88,45%), iar pentru 10,92% nu se cunoaște apartenența confesională.

Politică și administrație 
Comuna Olteni este administrată de un primar și un consiliu local compus din 13 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note

Legături externe 
 http://www.licolteni.ro 
 http://www.primariaolteni.ro

Olteni